Վահե Էլոյան

Վահե Ժիրայրի Էլոյան (), Հայաստանի պետական գործիչ։

Կրթություն 
1993-1998 թթ. - սովորել և ավարտել է ԵՊՀ իրավաբանական ֆակուլտետը։ 
2002-2003 թթ. - սովորել և ավարտել է ՌԴ կառավարությանն առընթեր ժողովրդական տնտեսության ակադեմիայի սոցիալական և տնտեսական գիտությունների Մոսկվայի բարձրագույն դպրոցը։
2003 թ. - սովորել և ավարտել է Մանչեսթերի համալսարանի իրավագիտության ֆակուլտետի մագիստրատուրան։ 
Իրավաբանական գիտությունների թեկնածու, դոցենտ։ Մի շարք մասնագիտական հոդվածների հեղինակ։

Աշխատանքային գործունեություն 
1998-1999 թթ. - ծառայել է Հայաստանի զինված ուժերում։ Ունի սերժանտի զինվորական կոչում։
2000-2006 թթ. - ՀՀ Ազգային Ժողովի աշխատակազմի իրավաբանական վարչության գլխավոր մասնագետ։
2006-2007 թթ. - Միգրացիայի միջազգային կազմակերպության իրավախորհրդատու։
2007-2009 թթ. - ՀՀ սպորտի և երիտասարդության հարցերի նախարարության աշխատակազմի իրավաբանական և միջազգային կապերի բաժնի պետ։
2008 թվականից դասավանդում է Արտաքին տնտեսական կապերի համալսարանում։
2009 թ. հունվարի 8-ին ՀՀ կառավարության որոշմամբ նշանակվել է Հայաստանի Հանրապետության սպորտի և երիտասարդության հարցերի նախարարության աշխատակազմի ղեկավար։
2010 թ. մայիսի 20-ին ՀՀ կառավարության որոշմամբ ազատվել է Հայաստանի Հանրապետության սպորտի և երիտասարդության հարցերի նախարարության աշխատակազմի ղեկավարի պաշտոնից՝ իր դիմումի համաձայն։
2011 թ. աշխատել է Երևանի քաղաքապետարանում որպես փորձագետ։
2011 թ. հունիսի 30-ին Հայաստանի կառավարության որոշմամբ նշանակվել է Հայաստանի Հանրապետության սպորտի և երիտասարդության հարցերի նախարարության աշխատակազմի ղեկավար։
2013 թ. հունիսի 6-ին ՀՀ կառավարության որոշմամբ ազատվել է Հայաստանի Հանրապետության սպորտի և երիտասարդության հարցերի նախարարության աշխատակազմի ղեկավարի պաշտոնից՝ այլ պաշտոնի նշանակվելու կապակցությամբ։
2013-2015 թթ. - ՀՀ աշխատանքի և սոցիալական հարցերի նախարարության աշխատակազմի ղեկավարի տեղակալ։
2015 թ. հոկտեմբերի 27-ին նշանակվել է Հայաստանի Հանրապետության սպորտի և երիտասարդության հարցերի նախարարության աշխատակազմի ղեկավարի պաշտոնակատար։

Ամուսնացած է, ունի երկու զավակ։ Անկուսակցական է։

Ծանոթագրություններ 

ՀՀ պետական գործիչներ
ԵՊՀ իրավաբանական ֆակուլտետի շրջանավարտներ
Հայ իրավաբաններ
Իրավաբանական գիտությունների թեկնածուներ